[{"text_idx": "#000000", "text": "Aperis Vindozo 7, savo por Microsoft"}, {"text_idx": "#000001", "text": "Komputila mondo havas ekde hierau\u0306 novan version de operaciumo Vindozo."}, {"text_idx": "#000002", "text": "Januaro 2007 kaj malfermo de vendado de Vindozo Vista. En Times Square en New York grimpistoj pendigas el c\u0302ielskrapantoj kun granda ceremonio emblemon de Vindozo, trans stratoj veturas firmaaj busoj kun slogano \u201eVista? Wow!\u201d."}, {"text_idx": "#000003", "text": "De Danubo aperis artfajraj\u0302o. \u201eWow,\u201d ripetas Adela Bana\u0301s\u030cova\u0301 kun Pyco la sloganon de sistemo dum pompa prezento por j\u0302urnalistoj. Celo estas entuziasmigi homojn pro novaj funkcioj, kiujn nova sistemo alportas."}, {"text_idx": "#000004", "text": "La 22-a de oktobro 2009. Microsoft aperigas en rekorda tempo novan operaciumon. Kialo? Trompig\u0302o kaj maliluziig\u0302o de uzantoj kaj grandega malsukceso de Vista. Kvar kvinonoj da uzantoj dau\u0306re uzas malnovan Vindozon XP, kiu c\u0302i-dimanc\u0302e festos la okan naskig\u0302tagon."}, {"text_idx": "#000005", "text": "Nun provis Microsoft c\u0302ion per mala maniero: anstatau\u0306 hardvare postulema estis konstruita simpla operaciumo. Produktantoj de hardvaro ricevis multe pli da tempo por testi g\u0302in. Por tuta jaro estis la sistemo senpage ofertita al publiko, por ke uzantoj helpu forigi erarojn."}, {"text_idx": "#000006", "text": "Anstatau\u0306 pompaj sloganoj rilatataj al novigado kaj teknologia miraklo estas slogano de Vidozo 7 modesta: \u201cVia komputilo, nova simpleco.\u201d \u201cNekredeble, kiom multe lernis Microsoft ekde sia lasta operaciumo,\u201d diras Lance Ulanoff, c\u0302efredaktoro PC Magazine. \u201cVers\u0302ajne ili ne plu povis riski,\u201d pensas li. Dua sensukcesa operaciumo ig\u0302us por la firmao katastrofo. Analitikistoj tamen supozas, ke neniu katastrofo okazos. Plej multaj el ili konsideras Vindozon 7 kiel sukcesan. Ne pro novigado. Pro simpleco."}, {"text_idx": "#000007", "text": "C\u0302u g\u0302i ig\u0302os sistemo, uzata de c\u0302iuj, kiel okazis c\u0302e XP? Malsukceso de Vista kaj tro malnova XP paradokse estas por Microsoft avantag\u0302o. Venis tempo por s\u0302ang\u0302o kaj la s\u0302ang\u0302on faros lau\u0306 analitikistoj homoj mem. \u201cMicrosoft devas neniun konvinki pri ac\u0302eto de Vindozo 7, la merkato konvinkos homojn pri ac\u0302eto de nova komputilo,\u201d diris por Seattle Post-Intelligencer Steve Kleynhans el agenturo Gartner."}, {"text_idx": "#000009", "text": "Malgrau\u0306 tio trovig\u0302as Microsoft en ne tro facila situacio. EKde la lasta operaciumo la merkato s\u0302ang\u0302ig\u0302is: nombro de venditaj komputiloj malkreskas kaj aliaj platformoj estas por g\u0302i konkurenco: \u201cset-top\u201d, televidilo kun konekto al interreto, pos\u0302telefonoj, ec\u0302 ludkonzoloj."}, {"text_idx": "#000010", "text": "\u201cVindozo, kiel ni konis g\u0302in \u2013 operaciumo por komputiloj \u2013 ne plu vekas tiom da atento kiel antau\u0306e,\u201d diris analitikisto Rob Enderle el Enderle Grouppre Chicago Tribune.\nEkde hierau\u0306 estas Vindozo vendata en c\u0302iuj novaj komputiloj, g\u0302ia klasika skatola versio aperos venontsemajne."}, {"text_idx": "#000012", "text": "C\u0302io, kio g\u0302enis nin en Vista, malaperis. Vindozo 7 funkcios ankau\u0306 en malpli forta komputilo, ankau\u0306 en tekokomputilo."}, {"text_idx": "#000013", "text": "BRATISLAVA. Se starus Vindozo 7 kaj Vista unu apud la alia, por la unua rigardo oni ne trovus diferencon. Post la unua klako jam jes."}, {"text_idx": "#000014", "text": "La plej grava novigo de nova sistemo de Microsoft estas paradokse g\u0302ia simpleco: de hardvaraj postuloj, kiuj malaltig\u0302is kompare kun Vista, g\u0302is sistemaj agordoj, kiuj ne plu estas malfacile troveblaj kaj s\u0302ang\u0302eglaj."}, {"text_idx": "#000015", "text": "C\u0302u lanc\u0302i Vista en tekokomputilo? Ne eblas. Vindozo 7 estas tamen same rapida kiel malnova XP. En Vista senc\u0302ese aperadis la plej diversaj avertoj, Vindozo 7 aperigos nur elegantan flagon, kiu atentigas pri iu problemo. Grandajn problemojn kau\u0306zis al Microsoft ankau\u0306 hardvaraj peliloj, nun g\u0302i lernis el siaj eraroj \u2013 Vindozo 7 akceptas ankau\u0306 pelilojn por malpli novaj versioj de Vindozo. Ne plu \u201cWindows Ready\u201d-porteblaj komputiloj, en kiuj la sistemo finfine ne funkciis bone."}, {"text_idx": "#000016", "text": "\u201cTaskbar\u201d ekde nun kondutas simile al \u201cdock\u201d en Makintos\u0302o \u2013 anstatau\u0306 elskribo trovig\u0302as en g\u0302i nur bildsimboloj, alkroc\u0302eblaj kaj moveblaj. Post montro per muso aperas bildetoj de g\u0302iaj fenestroj kun eblo direkte iri al ili."}, {"text_idx": "#000017", "text": "En menuo Starto oni ne plu devas foliumi, oni simple klakas sur emblemon de Vindozo sur klavaro kaj tajpas du-tri unuajn literojn de nomo de programo. Tremigu fenestron kaj c\u0302iuj aliaj minimumig\u0302as. S\u0302ovu fenestron al rando kaj g\u0302i pligrandig\u0302os lau\u0306 grandeco de ekrano. Jena regado s\u0302paras vian tempon kaj oni rapide alkutimig\u0302as al g\u0302i."}, {"text_idx": "#000018", "text": "Nova Vindozo estas jam tute je dispono por tus\u0302-aparatoj. Vindozo 7 Device Stage plifaciligas laboron per porteblaj aparatoj, direkte en sistemo trovig\u0302as iloj por modifi fotojn kaj videaj\u0302ojn kaj por publiki ilin en interreto."}, {"text_idx": "#000019", "text": "Aldonig\u0302is ankau\u0306 subteno de interreta televido, els\u0302utado de dosieroj inter c\u0302irkau\u0306aj komputiloj plisimplig\u0302is. Pere de PlayTo eblas sendi el komputilo videaj\u0302on en televidilon au\u0306 sur ekranon de ludkonzolo sen g\u0302ia als\u0302utado ien."}, {"text_idx": "#000020", "text": "\u201cLa plej granda eraro de Vista estis vers\u0302ajne g\u0302ia ena ekosistemo. Tiu ankorau\u0306 ne estis preta kaj tio estis sufic\u0302e doloriga,\u201d pensas Steve Kleynhans, analitikisto de Gartner. \u201cNun oni sukcesis krei la ekosistemon.\u201d Lau\u0306 li la operaciumo rulas nun sen problemoj, ne tedas, simple funkcias."}, {"text_idx": "#000021", "text": "En nova komputilo ankau\u0306 senpage"}, {"text_idx": "#000022", "text": "C\u0302u vi volas finfine anstatau\u0306igi vian Vista? Por malpli nova komputilo vi pagos iom, por tute nova komputilo tio eblas ankau\u0306 senpage."}, {"text_idx": "#000023", "text": "BRATISLAVA. Komputiloj kun instalita sistemo Vindozo 7 estas vendataj ekde hierau\u0306. Se vi volas ac\u0302eti novan sistemon por malpli nova komputilo, vi atendu ankorau\u0306 g\u0302is la 31-a de oktobro. Ekde tiam Microsoft vendigos ankau\u0306 skatolan version."}, {"text_idx": "#000026", "text": "Senpage au\u0306 kontrau\u0306 minimuma kotizo rajtas havi Vindozon 7 c\u0302iuj uzantoj de Vista, kiuj ac\u0302etis g\u0302in post la 26-a de junio 2009. \u201cOni informig\u0302u c\u0302e vendistoj,\u201d diras Jankovic\u030cova\u0301. \u201cEkde fino de oktobro g\u0302is la dua de januaro estas je dispono oferto, lau\u0306 kiu c\u0302iuj klientoj, kiuj ac\u0302etas novan komputilon, povos ac\u0302eti por malpli nova komputilo hejme novigon por Vindozo 7 kun 60-elcenta rabato,\u201d diris s\u0302i."}, {"text_idx": "#000027", "text": "2 thoughts on \u201cAperis Vindozo 7, savo por Microsoft\u201d"}, {"text_idx": "#000029", "text": "Interese ke tiun temon en la sama tago ekis blogo \u201eMojose\u201c."}, {"text_idx": "#000030", "text": "En mia universitato (Masaryk en Brno, C\u0302eh\u0302io) ni havas eblon havi g\u0302in senpage, ankau\u0306 multajn aliajn produktaj\u0302ojn de Microsoft. Kelkaj miaj amikoj utiligis tiun c\u0302i eblon, mi prefere restas c\u0302e mia Kubuntu Linux..."}, {"text_idx": "#000034", "text": "Poc\u030ci\u0301tac\u030c pre kaz\u030cde\u0301ho (Ba\u0301novce nad Bebravou)"}]